Częstochowa
<s>Częstochowa (poljski izgovor: ) je grad u južnoj Poljskoj u Šleskom vojvodstvu.</s><s>Unatoč tome, nije u Šleskoj, nego u pokrajini Malopoljskoj.</s><s>Najpoznatiji je po svetištu Jasna gora sa ikonom Gospe Częstochowske.</s><s>To je najpoznatije i najposjećenije svetište u Poljskoj.</s>

<s>Etimologija</s>

<s>Ime Częstochowa dolazi od osobnog imena Częstoch koje se u dokumentima još naziva Częstobor i Częstomir.</s><s>1220., grad se zvao Czanstochowa.</s><s>Od 1382. do 1558. se zvao Częstochow.</s><s>Danas se zove Częstochowa.</s><s>Također je poznato njemačko ime Tschenstochau i rusko Ченстохов (Čenstohov).</s>

<s>Upravna organizacija 
Od 1975. do 1999. bila je sjedištem Čenstohovskog vojvodstva.</s><s>Tijekom 1990-ih namjeravalo se napraviti novo vojvodstvo, Staropoljsko vojvodstvo u koji bi ušlo Čenstohovsko, Kielecko i djelići nekih susjednih vojvodstava.</s><s>Do tog nije došlo.</s><s>Upravnim preustrojem iz 1999. godine došla je dijelom Šleskog vojvodstva.</s>

<s>Povijest
Grad je osnovan u 11. stoljeću.</s><s>1382. je  Władysław Opolczyk (Vladislav Opolski) osnovao pavlinski samostan na Jasnoj gori.</s><s>Dvije godine kasnije je donijeta slika crne Gospe Częstochowske i samostan je postao značajno hodočasničko svetište.</s>

<s>U 17. st. je oko samostana sagrađena tvrđava koja je bila jedno od posljednjih mjesta poljskog otpora švedskoj invaziji Poljske 1655. (bitka kod Jasne Gore u kojoj je Poljska pobijedila).</s><s>Nakon druge podjele Poljske 1793. je Częstochowa postala dio Pruske.</s><s>Grad je brzo narastao u doba Napoleonovih ratova kad je kratkotrajno postojalo Varšavsko vojvodstvo.</s><s>1826. su se ujedinili gradovi Częstochowa i Częstochówka (sagrađen 1717. kao Nova Częstochowa).</s><s>1846. je sagrađena pruga Varšava-Beč koja prolazi pokraj grada.</s><s>Od 1870. se u blizini počinje kopati željezna ruda i to daje poticaj razvoju industrije u gradu.</s><s>Osnivaju se mnoge tvornice (najveća željezara je Huta Częstochowa) te dolaze radnici i grad se brzo širi.</s>

<s>Nakon Prvog svjetskog rata prestaje iskapanje željezne rude, te zbog toga grad stagnira u razvoju.</s><s>Njemačka je za Drugog svjetskog rata zauzela grad i preimenovala ga u Tschenstochau, i osnovala geto za Židove.</s><s>Većina je ubijena (150 Židova je ubijeno već prvi dan nakon ulaska Nijemaca na "krvavi ponedjeljak" 3. 9. 1939).</s>

<s>Nakon rata komunistička vlast pokreće industrijalizaciju zemlje i ponovo se otvaraju željezare (najveća željezara Bolesław Bierut).</s><s>Nakon toga grad ponovno počinje rasti.</s><s>1975. je osnovano posebno Częstochowsko vojvodstvo koje je postojalo do 1998.</s><s>Nakon pada komunizma se grad jače profilira kao turističko i hodočasničko središte poznato i izvan granica Poljske.</s><s>Poseban poticaj razvoju hodočašća je dao papa Ivan Pavao II. koji je dva puta posjetio svetište (1983. i 1991).</s>

<s>Geografija</s>

<s>Częstochowa se nalazi na rijeci Warti na jugu Poljske u povijesnoj pokrajini Małopolska.</s><s>Małopolska je bogata rudama (posebno ugljenom i željeznom rudom) te je zbog toga centar razvoja industrije.</s><s>Częstochowa je značajno željezničko čvorište, a postoje i cestovne veze prema Krakowu i Varšavi.</s>

<s>Svetište
Jasna Gora je najpoznatije poljsko marijansko svetište i jedno od najznačajnijih u svijetu (2004. je zabilježeno 3,5 milijuna hodočasnika iz 66 različitih država).</s><s>Nalazi se na brdu unutar grada.</s><s>Predmet štovanja je crna slika Marije koja se nalazi u crkvi Rođenja Marijina unutar pavlinskog samostana koja je 1906. proglašena bazilikom.</s><s>Crkva je građena u 15. st., a u 17. i 18. st. je uređena u baroknom stilu.</s><s>Postoje freske Karla Dankwarta.</s><s>Glavni oltar Uznesenja Marijina je 1728. napravio Jakob Anton Buzzini.</s>

<s>Izvori</s>

<s>Gradovi u Poljskoj
Marijanska svetišta</s>

